**Վերոնիկա Ռեմիշովա** (սլովակ.՝ Veronika Remišová, մայիսի 31, 1976(1976-05-31), Ժիլինա, Ժիլինայի շրջան), սլովակ կին քաղաքական գործիչ։ Արվեստի դոկտոր է (ArtD.)։ «Հանուն մարդկանց» կուսակցության անդամ է։ Ներկայիս փոխվարչապետն է և Մատովիչի աշխատակազմում ներդրումների ու տարածաշրջանային զարգացման նախարարը, որը Իգոր Մատովիչը ղեկավարում է 2020 թվականի մարտի 21-ից։ Ազգային խորհրդի անդամ է եղել 2016 թվականի մարտի 5-ից մինչև 2020 թվականի մարտի 21-ը։

Կենսագրություն
--------------

Ծնվել է 1976 թվականի մայիսի 31-ին Ժիլինա քաղաքում։

Գերազանցությամբ ավարտել է Բրատիսլավայի կատարողական արվեստի բարձրագույն դպրոցը, որտեղ ստացել է արվեստի մագիստրոսի և արվեստի դոկտորի (ArtD.) աստիճաններ։ Փարիզում ավարտել է Փարիզի IV Սորբոն համալսարանը, որտեղ ստացել է արվեստի մագիստրոսի կոչում։ Բրյուսելում ավարտել է Միջառարկայական հետազոտությունների քոլեջը (Collége d´Études Interdisciplinaires), որտեղ ստացել է արվեստի մագիստրոսի կոչում։ Մեծ Բրիտանիայի քոլեջում ստացել է բարձրագույն կրթության սերտիֆիկատ (Cert.H.E.):

2004-2013 թվականներին աշխատել է Եվրահանձնաժողովում, ղեկավարել է «Երիտասարդությունը գործողության մեջ» ոչ ֆորմալ կրթության ծրագիրը։ 2013-2014 թվականներին դասավանդել է Բրատիսլավայի Յ. Կոմենսկու անվան համալսարանում և Ռուզոմբերկի կաթոլիկ համալսարանում։ 2014—2018 թվականներին խորհրդական է աշխատել Բրատիսլավայի Ստար Մեստո քաղաքային խորհրդում։

2016 թվականի մարտի 5-ին կայացած խորհրդարանական ընտրություններում նա «Սովորական մարդիկ» կուսակցությունից ընտրվել է Ազգային խորհրդի պատգամավոր։ Եվրոպայի խորհրդի Խորհրդարանական վեհաժողովի (ԵԽԽՎ) անդամ է 2016 թվականի հունիսի 20-ից, եղել է Եվրոպական պահպանողականների և Դեմոկրատական դաշինքի խմբի անդամ։ 2019 թվականի հունիսին Ռեմիշովան միացել է «Հանուն մարդկանց» կուսակցությանը, որն ստեղծվել է սեպտեմբերի 2-ին և որը ղեկավարել է Սլովակիայի նախագահ Անդրեյ Կիսկան։ 2020 թվականի փետրվարի 29-ին կայացած խորհրդարանական ընտրություններում «Հանուն մարդկանց» կուսակցությունից նա վերընտրվել է Ազգային խորհրդի պատգամավոր։ Կառավարությունում աշխատանքի անցնելու պատճառով մարտի 21-ին լքել է Ազգային խորհուրդը։ Թափուր տեղն զբաղեցրել է Մարեկ Անթալը (Marek Antal):

2020 թվականի մարտի 21-ին ստացել է փոխվարչապետի պորտֆելը և միաժամանակ Մատովիչի աշխատակազմում ներդրումների և տարածքային զարգացման նախարարի պորտֆելը։

Ծանոթագրություններ
------------------

1. 1 2
2. 1 2 3 4 5 6 7  "Deputy Prime Minister" (in անգլերեն). Office of the Deputy Prime Minister of the Slovak Republic for Investments and Informatization. 2020. Արխիվացված է the original 2020 թ․ մարտի 29-ին. Retrieved 2020 թ․ մարտի 29. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2  "Президент Словакии утвердила правительство Игоря Матовича". ТАСС. 2020 թ․ մարտի 21. Retrieved 2020 թ․ մարտի 29.
4. 1 2 3 4  "Veronika Remišová" (in սլովակերեն). SME. Retrieved 2020 թ․ մարտի 29.
5. ↑  "Ms Veronika Remišová" (in անգլերեն). PACE. 2020. Retrieved 2020 թ․ մարտի 29.
6. ↑  Martin Sliz, Tomáš Kyseľ, Martin Odkladal (2020 թ․ մարտի 18). "Kto sú ministri Matovičovej vlády (profily)" (in սլովակերեն). Aktuality.sk. Արխիվացված է the original 2020 թ․ մարտի 19-ին. Retrieved 2020 թ․ մարտի 29. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ բազմաթիվ անուններ: authors list (link)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Չափորոշչային վերահսկողություն | GND: 1265888302 · NKC: pna20211132566 · VIAF: 1124162367994425790000 · WorldCat VIAF: 1124162367994425790000 |

 |